sinarproject/legisdata huggingface dataset:
Pertanyaan 21: RUMAH-RUMAH TERBENGKALAI
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN MOHD SANY BIN HAMZAN (N15 TAMAN TEMPLER)
Jawapan oleh: Y.A.B. Dato' Menteri Besar

Y.B. TUAN MOHD SANY BIN HAMZAN

Apakah pendekatan Kerajaan Negeri untuk menyelesaikan masalah projek perumahan terbengkalai khususnya di DUN Taman Templer?

Y.A.B. Dato' Menteri Besar

a) Untuk makluman Yang Berhormat, antara pendekatan yang telah diambil oleh Lembaga Perumahan Dan Hartanah Selangor dalam menangani masalah projek terbengkalai khususnya di Dun Taman Templer iaitu apartment Kristal adalah mengadakan perbincangan secara berkala bersama Pejabat Tanah Daerah Gombak, Majlis Perbandaran Selayang, Kementerian Perumahan Dan Kerajaan Tempatan dan pihak pelikuidasi (Hall Chadwick Corporate Advisory Sdn. Bhd) (JPPT). melalui Mesyuarat Jawatankuasa Pemulihan Projek Terbengkalai Perbincangan turut diadakan dengan semua jabatan teknikal seperti SYABAS, TNB, IWK dan agensi berkaitan dengan tujuan mempercepatkan pemulihan projek di samping mengenakan syarat minima bagi membolehkan projek disambung semula dengan kos tambahan yang kecil tanpa mengabaikan isu-isu keselamatan. JPPT bertujuan bagi membincangkan dan mendapatkan kerjasama semua pihak terbaik dalam memulihkan projek yang antaranya bagi mencari kaedah terbengkalai dalam memulihkan projek ini. Jawatankuasa ini memainkan peranan penting dalam merangka pelan pemulihan di samping membuat penilaian semula projek terbengkalai sama ada projek tersebut berdaya maju dan boleh dipulihkan. Pada tahun 2019 Jawatankuasa Kecil Pemulihan Projek Terbengkalai Pihak Berkuasa Tempatan (JKPPT PBT) ditubuhkan untuk memastikan focus pemulihan, pengurusan sepanjang pengendalian mesyuarat dan pemantauan penyelesaian projek terbengkalai di kawasan 12 PBT dapat ditangani dengan lebih cekap, holistik, telus dan sistematik secara berterusan dengan kolaborasi pelbagai agensi.